b'\n_START_ARTICLE_\nRibnica\n_START_SECTION_\nZgodovina\n_START_PARAGRAPH_\nRibnica naj bi bila prvi\xc4\x8d omenjena leta 1082, ko naj bi se Katarina \xc5\xbdovne\xc5\xa1ka poro\xc4\x8dila s Turja\xc4\x8danom Konradom in za doto prinesla ribni\xc5\xa1ko gra\xc5\xa1\xc4\x8dino. Ta letnica je sporna, saj so zgodovinarji turja\xc5\xa1ko rimano genealogijo, kjer so bili ohranjeni zapisi, ozna\xc4\x8dili za nezanesljivi vir. Prva zanesljiva omemba Ribnice sega v leto 1220, ko to podro\xc4\x8dje obvladuje fevdalna rodbina Turja\xc4\x8danov, in sicer kot gospostvo Rewenicz. Leta 1263, pod Ortenbur\xc5\xbeani, se omenja grad kot Castrum Reiuenz, v srednjem veku pa se ime ponem\xc4\x8di, in najdemo Ribnico kot Reiffnitz._NEWLINE_Intenzivneje se je za\xc4\x8dela \xc5\xa1iriti leta 1962, ko je postala sede\xc5\xbe raz\xc5\xa1irjene ob\xc4\x8dine. Status mesta je Ribnica dobila leta 2006.\n_START_SECTION_\nGospodarstvo\n_START_PARAGRAPH_\nV leto 1492 datira listina cesarja Friderika III., s katero so prebivalci dobili pravico do prodajanja pridelkov, \xc5\xbeivine in doma\xc4\x8dih izdelkov. Na podlagi nje sta se razvila kro\xc5\xa1njarstvo in izdelovanje znamenite ribni\xc5\xa1ke suhe robe. Pomembnej\xc5\xa1e gospodarske dejavnosti v kraju so zdaj poleg obrti \xc5\xa1e predelava lesa in izdelava stavbnega pohi\xc5\xa1tva ter kovinarstvo.  Tradicijo obrtni\xc5\xa1tva predstavlja Ribni\xc5\xa1ki sejem suhe robe in lon\xc4\x8darstva, ki je znan v \xc5\xa1ir\xc5\xa1em slovenskem prostoru.'